உத்தரட்டாதி (பஞ்சாங்கம்)
'''உத்தரட்டாதி''' என்பது [[இந்தியா|இந்திய]] [[வானியல்|வானியலிலும்]] சோதிடத்திலும் [[இராசிச் சக்கரம்|இராசிச் சக்கரத்தில்]] சொல்லப்படுகின்ற இருபத்தேழு [[நட்சத்திரம் (பஞ்சாங்கம்)|நட்சத்திரக்]] கோணப் பிரிவுகளுள் 26 ஆவது பிரிவு ஆகும். இந்தியப் [[பஞ்சாங்கம்|பஞ்சாங்க]] முறையில் சந்திரன் புவியைச் சுற்றி வரும்போது உத்தரட்டாதி நட்சத்திரக் கோணப் பிரிவுக்குள் இருக்கும் காலம் உத்தரட்டாதி நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய &quot;பிறந்த நட்சத்திரம்&quot; அல்லது &quot;ஜன்ம நட்சத்திரம்&quot; உத்தரட்டாதி ஆகும்.
 
 ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், இருபத்து ஆறாவது நட்சத்திரமாகிய உத்தரட்டாதி 333° 20'க்கும் 346° 40'க்கும் இடையில் அமைந்துள்ளது.&lt;ref&gt;Raman, B. V., 1992. பக். 40.&lt;/ref&gt; இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் உத்தரட்டாதி நட்சத்திரத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன.  இந்த நட்சத்திரம் முழுவதும் [[மீனம் (இராசி)|மீன]] இராசியில் அமைந்துள்ளது.
 
 ==பெயரும் அடையாளக் குறியீடும்==
 [[Image:Andromeda constellation map (1).png|thumb|300px|ஆன்ட்ரோமெடா விண்மீன் கூட்டம்]]
 இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான [[விண்மீன்]]கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி உத்தரட்டாதி நட்சத்திரப் பிரிவின் பெயர் அப்பிரிவுக்குள் காணப்படும் [[பெகாசசு (விண்மீன் குழு)|பெகாசசு]] விண்மீன் கூட்டத்திலும் [[ஆன்ட்ரோமெடா (விண்மீன் கூட்டம்)|ஆன்ட்ரோமெடா]] விண்மீன் கூட்டத்திலும் காணப்படும் இரண்டு நட்சத்திரங்களைக் கொண்ட உத்தரட்டாதியின் ([[காமா பெகாசி|γ]] [[பெகாசசு (விண்மீன் கூட்டம்)|பெகாசி]] மற்றும் [[அல்பா ஆன்ட்ரோமெடாய்|α]] [[ஆன்ட்ரோமெடா (விண்மீன் கூட்டம்)|ஆன்ட்ரோமெடாய்]]) பெயரைத் தழுவியது. உத்தரட்டாதியின் [[சமசுக்கிருதம்|சமசுக்கிருதப்]]பெயரான ''உத்தர பத்ரபாத'' ''(Uttara Bhadrapada)'' என்பது &quot;இரண்டாவது ஆசீர்வதிக்கப்பட்ட பாதங்கள்&quot; என்னும் பொருள் கொண்டது. இதன் அடையாளக் குறியீடு &quot;கட்டிலின் இரண்டு கால்கள்&quot;, அல்லது &quot;இரட்டையர்&quot; ஆகும்.
 
 ==சோதிடத்தில் உத்தரட்டாதி==
 ===இயல்புகள்===
 இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. உத்தரட்டாதி நட்சத்திரத்துக்குரிய மேற்படி இயல்புகள் பின்வருமாறு:&lt;ref&gt;வெங்கடேச ஐயர், இ., 2012. பக். 24.&lt;/ref&gt;&lt;ref&gt;Harness, Dennis M., Masco, Maire M., [http://www.astrologykansascity.com/images/Dennis%20Article%20for%20Website%20NakshatrasDraftTwo.pdf ''The Nakshatras of Vedic Astrology: Ancient &amp; Contemporary Usage''] {{Webarchive|url=https://web.archive.org/web/20120526231531/http://www.astrologykansascity.com/images/Dennis%20Article%20for%20Website%20NakshatrasDraftTwo.pdf |date=2012-05-26 }}.&lt;/ref&gt;
 
 {| class=&quot;wikitable&quot;
 |-
 |'''கோள்'''||சனி
 |-
 |'''தேவதை'''|| அபிபுத்னு
 |-
 |'''தன்மை'''|| நிலைத்த
 |-
 |'''சாதி'''||சத்திரிய சாதி
 |-
 |'''கோத்திரம்'''||கிருது
 |-
 |'''பால்'''||ஆண்
 |-
 |'''குணம்'''||மனித குணம்
 |-
 |'''இயற்கை மூலம்'''||ஆகாயம்
 |-
 |'''விலங்கு'''||பெண் மாடு
 |-
 |'''பறவை'''||கோட்டான்
 |-
 |'''மரம்'''||வேம்பு
 |-
 |'''நாடி'''||சுழுமுனை
 |}
 
 ==உத்தரட்டாதி நட்சத்திரக்கோயில்==
 * [http://temple.dinamalar.com/New.php?id=1397 தீயத்தூர் சகஸ்ரலட்சுமீஸ்வரர் திருக்கோயில்]
 
 ==குறிப்புக்கள்==
 {{reflist}}
 
 ==உசாத்துணைகள்==
 * Raman, B. V., A Manual of Hindu Astrology, Raman Publications, Bangalore, 1992 (16th Edition).
 * வெங்கடேச ஐயர், இ., இரகுநாத ஐயர், வெ., ''கரவருட வாக்கிய பஞ்சாங்கம்'', சோதிடப் பிரகாச யந்திரசாலை, 2012.
 * Harness, Dennis M., Masco, Maire M., [http://www.astrologykansascity.com/images/Dennis%20Article%20for%20Website%20NakshatrasDraftTwo.pdf ''The Nakshatras of Vedic Astrology: Ancient &amp; Contemporary Usage''] {{Webarchive|url=https://web.archive.org/web/20120526231531/http://www.astrologykansascity.com/images/Dennis%20Article%20for%20Website%20NakshatrasDraftTwo.pdf |date=2012-05-26 }}.
 
 ==இவற்றையும் பார்க்கவும்==
 * [[நட்சத்திரம் (பஞ்சாங்கம்)|நட்சத்திரம்]]
 * [[இராசி]]
 
 ==வெளியிணைப்புக்கள்==
 * [http://www.astrojyoti.com/uttarabhadra.htm astrojyoti.com - Uttara Bhadrapada Nakshatra]
 
 {{பஞ்சாங்கம்}}
 
 [[பகுப்பு:இந்திய வானியல்]]